చిన్న చిన్న ఫైట్స్ తప్ప... భారీ యాక్షన్ సీన్లకు అంతగా ప్రాధాన్యం ఇవ్వని ఆ హీరో... తన కొత్త సినిమాలో మాత్రం కాస్త గట్టిగానే యాక్షన్ కోసం ట్రై చేస్తున్నాడట. తెరకెక్కిస్తున్న దర్శకుడికి సైతం ఇంతటి భారీ యాక్షన్ సీన్స్ తీయటం కొత్తే అంటున్నారు.ఈ ఏడాది ఓ సూపర్ హిట్తో పాటు ఓ ఫ్లాప్ను చవిచూసిన కుర్ర హీరో శర్వానంద్... ప్రస్తుతం 'మహానుభావుడు' అనే సినిమా షూటింగ్లో బిజీగా ఉన్నాడు. సంక్రాంతి బరిలో 'శతమానం భవతి' సినిమాతో మంచి విజయాన్ని అందుకున్న శర్వానంద్... 'రాధ' సినిమాతో తన సక్సెస్ జర్నీని కొనసాగించలేకపోయాడు. మే నెలలో ప్రేక్షకుల ముందుకు వచ్చిన ఈ సినిమా బాక్సాఫీస్ దగ్గర బోల్తా కొట్టడంతో తన తదుపరి సినిమా 'మహానుభావుడు'తో మళ్లీ సక్సెస్ ట్రాక్ ఎక్కాలని భావిస్తున్నాడట శర్వా.'భలే భలే మగాడివోయ్' సినిమాతో మంచి విజయాన్ని సొంతం చేసుకుని... 'బాబు బంగారం'తో డీలా పడ్డ దర్శకుడు మారుతికి కూడా ఈ సినిమా కీలకం కావడంతో శర్వా, మారుతి కలయికలో రానున్న ఈ సినిమాపై ఆసక్తి నెలకొంది. సాధారణంగా మారుతి సినిమాల్లో యాక్షన్ ఎపిసోడ్లు అంతగా ఉండవు. అయితే శర్వానంద్తో తెరకెక్కిస్తున్న 'మహానుభావుడు'లో మాత్రం ఓ భారీ యాక్షన్ ఎపిసోడ్ను చిత్రీకరిస్తున్నాడట మారుతి.ప్రస్తుతం హైదరాబాద్లోని అల్యుమినియం ఫ్యాక్టరీలో ఈ యాక్షన్ సన్నివేశాలను చిత్రీకరిస్తున్నారు. శర్వానంద్ కూడా భారీ యాక్షన్ ఎపిసోడ్స్పై అంతగా ఆసక్తి చూపకపోయినా ఈ సినిమాలో కథానుసారం వీటి కోసం ప్రత్యేకంగా శ్రద్ధగా తీసుకుంటున్నాడట. మరి 'మహానుభావుడు'తో శర్వానంద్, మారుతి ఎలాంటి ఫలితం అందుకుంటారో చూద్దాం.
chinna chinna fites tappa... bhari action seenlaku antagaa praadhaanyam ivvani aa heero... tana kotta cinemalo maatram kaasta gattigaane action kosam trai chestunnadata. terakekkistunna darsakudiki saitam intati bhari action seans teeyatam kotte antunnaru.ee edaadi oo super hitto paatu oo flapnu chavichusina kurra heero sarvanand... prastutam 'mahanubhavudu' ane sinima shootinglo bijiga unnaadu. sankraanti barilo 'satamaanam bhavati' sinimaatho manchi vijayaanni andukunna sarvanand... 'raadha' sinimaatho tana suxes jarneeni konasaginchalekapoyadu. mee nelalo prekshakula munduku vachina ee sinima baxafis daggara bolta kottadamtho tana tadupari sinima 'mahanubhavudu'thoo malli suxes track ekkaalani bhaavistunnaadata sharwa.'bhale bhale magadivoy' sinimaatho manchi vijayaanni sontam chesukuni... 'baabu bangaram'thoo deela padda darsakudu maarutiki kuudaa ee sinima keelakam kaavadamtho sharwa, maaruti kalayikalo raanunna ee cinemapai aasakti nelakondi. saadhaaranamgaa maaruti cinemallo action episodlu antagaa undavu. ayithe sarvaanandto terakekkistunna 'mahanubhavudu'loo maatram oo bhari action episodnu chitrikaristunnadata maaruti.prastutam hyderabadloni alyuminium factorylo ee action sannivesaalanu chitrikaristunnaru. sarvanand kuudaa bhari action episodspy antagaa aasakti chuupakapoyinaa ee cinemalo kathaanusaaram veeti kosam pratyekamgaa shraddhagaa teesukuntunnadata. mari 'mahanubhavudu'thoo sarvanand, maaruti elanti phalitam andukuntaro chuddam.